b'\n_START_ARTICLE_\nPudong\n_START_SECTION_\nLoca\xc8\x9bie \xc8\x99i geografie\n_START_PARAGRAPH_\nPudong \xc3\xaenseamn\xc4\x83 "Est de (Huang)pu", referindu-se la r\xc3\xa2ul Huangpu care trece prin Shanghai. Deci, districtul este m\xc4\x83rginit de Huangpu \xc3\xaen vest. Are o suprafa\xc8\x9b\xc4\x83 de 522,8 km\xc2\xb2 \xc8\x99i o popula\xc8\x9bie de 1,5 milioane de locuitori.\n_START_SECTION_\nEconomie\n_START_PARAGRAPH_\nP\xc3\xa2n\xc4\x83 \xc3\xaen anii 1990, Pudong era relativ rural, centrul economic al Shanghai-ului fiind situat \xc3\xaen Puxi, pe malul vestic al r\xc3\xa2ului Huangpu. \xc3\x8en anii 1990, guvernul chinez a acordat districtului statutul de Zon\xc4\x83 Economic\xc4\x83 Special\xc4\x83, \xc3\xaencuraj\xc3\xa2nd investi\xc8\x9bia. Planul era ca Pudong-ul, mai ales tipul vestic, numit Lujiazui, s\xc4\x83 devin\xc4\x83 noul centru financiar al Chinei. Ast\xc4\x83zi, Pudong-ul con\xc8\x9bine o mul\xc8\x9bime de blocuri zg\xc3\xa2rie-nori \xc8\x99i este cel mai prosper district din Shanghai \xc8\x99i printre cele mai dezvoltate din China. \xc3\x8en 2002, Pudong a avut un PIB de US$25,13 miliarde.\n_START_SECTION_\nTransport\n_START_PARAGRAPH_\nPudong-ul este loca\xc8\x9bia Aeroportului Interna\xc8\x9bional Pudong, aeroportul principal al ora\xc8\x99ului Shanghai. Districtul este legat de Puxi prin diverse tunele \xc8\x99i patru poduri principale, dintre care trei au fost construite \xc3\xaen anii 1990 \xc8\x99i unul, Podul Lupu, a fost deschis \xc3\xaen 2002. Deasemenea, Pudong-ul este deservit de Metroul din Shanghai (Linia 2).'